בילדותו למד טל משחק במגמת התיאטרון בבית הספר לאמנויות תל אביב ולאחר מכן בתיכון תלמה ילין. לפני גיוסו לצה"ל, היה חבר בלהקת הזמר "צעירי תל אביב" והשתתף בתוכניות טלוויזיה רבות ובהן הסדרות "תופסים ראש", "לא כולל שירות" ו"קריאת כיוון". בצבא שירת בתחילה בחיל המודיעין, ועבר משם ללהקת חיל החינוך ובהמשך, ללהקת חינוך מיוחד, והשתתף במופע "ילדי חורף 73".
בטלוויזיה.
ב-1997, הצטרף מוסרי לצוות המנחים של ערוץ הילדים.
בשנים 2005–2007, שיחק בסדרת הנוער "השמיניה" בתפקיד דדי דביר, אבא של איה וניני.
בשנת 2006 שיחק בתפקיד אורח את יריב שהוא אח של טל ששון בטלנובלה השיר שלנו.
בשנים 2007–2010, שיחק בסדרה "האי" למשך כשלוש עונות בתפקיד בלו וגורדון מילר.
בשנים 2010–2011, שיחק מוסרי בסדרה "מה בכריש?" בתפקיד קוסם האנייה, אברם קדברם.
ב-2012, השתתף בתוכנית "גאליס" בתפקיד וולקן, אחיה של גאיה.
בשנת 2013, הנחה את התוכנית "הבנים והבנות", וחזר לשחק את דדי דביר בעונה הרביעית של "השמיניה".
בשנת 2014, השתתף ב"שוברי גלים" של YES בערוץ הילדים בתפקיד בונדר. באותה שנה השתתף בילדים יוצרים סרטים של HOT בתפקיד הבמאי של ההצגה שלגיה.
מוסרי הנחה תוכניות רבות בערוץ הילדים, כמו "ניפגש בסיבוב" ו"הקול נשאר במשפחה" יחד עם רוני דואני ו"סתאאאם!". כמו כן השתתף בתוכניות בערוץ לוגי.
מעבר לערוץ ניקלודיאון.
ב-29 במאי 2015, הודיע מוסרי בחשבון האינסטגרם שלו על פרישתו מהנחיה בערוץ הילדים. הוא הסביר כי "הגיע הזמן להיפרד ולצאת לדרך חדשה". ב-31 במאי, נודע כי עבר לערוץ ניקלודיאון. הדבר עורר סערה גדולה בתחום התקשורתי וגרר תגובות רבות, רובן הומוריסטיות, בהן התואר "בוגד", מצד הגולשים ברשתות החברתיות ובעיקר בדף הפייסבוק שלו. מהערוץ נטען ב-2017 כי מוסרי פוטר ולא פרש. בעת עזיבתו היה מוסרי המנחה הוותיק ביותר בערוץ הילדים. הוא מחזיק בשיא משך ההנחיה הגדול ביותר בתולדות הערוץ - 18 שנים.
ב-17 בדצמבר 2015, יצאה הסדרה הראשונה שלו בערוץ ניק ג'וניור, "מיץ ושיר". הסדרה זכתה להוקרה רבה ולהערכה חינוכית.
ב-31 בינואר 2016, הנחה את התוכנית "צ'מפיונסניק", שאותה אף הכין עם חברו, גיורא חמיצר.
ב-2019 הופיע בתפקיד אורח בדרמה המוזיקלית של TeenNick "פוראבר", בתפקיד הפסיכולוג של משפחת גילמן.
ב-2020, החל לשחק בסדרת הנוער "זיגי" בתור המפיק של המופע הגדול. הוא שיחק את בן קלוגר בסדרת הנוער "ספיידרז" בערוץ TeenNick. בספטמבר של אותה שנה שיחק בסדרת הילדים "צוות הצלה" את מנצח המקהלה דובל'ה.
ב-2021, הנחה את התכנית "מרימים מסך" בערוץ 8, בה הוא ראיין את מיטב השחקנים של תיאטרון "הבימה".
החזרה לערוץ הילדים.
ב-25 בנובמבר 2021, נודע כי חוזה הבלעדיות של מוסרי עם ערוץ ניקלודיאון הסתיים, וכי הוא יחזור להנחות בערוץ הילדים בעונה החדשה של "ששטוס".
כמדבב.
לאורך השנים השתתף מוסרי גם בדיבוב של סדרות וסרטי אנימציה רבים, בהם "צבי הנינג'ה" (בתפקיד רפאל), "ספיידרמן", "ספיידרמן המדהים", "בולי איש השלג", "תום סוייר" ו"דאוס" (בתפקיד דאוס).
בתיאטרון ובמופעי במה.
מוסרי השתתף במספר הצגות בתיאטרון הקאמרי, בהן "המפקח", "שבעה" ו"נתניה". כמו כן שיחק בהצגה "מכתב לנעה" בתיאטרון בית ליסין, ובהצגות "תשמ"ד", "סימני דרך" וגבעת חלפון אינה עונה ו-"בוסתן ספרדי" בתיאטרון הבימה.
החל משנת 2016, מוסרי מככב במופעי במה לצידו של "בובספוג" הדמות מערוץ ניקלודיאון.
מאוקטובר 2021, משחק במחזמר "הכבש השישה עשר", בתיאטרון הלאומי הבימה
בפסטיגל.
מוסרי הופיע בפסטיגל עשר פעמים: בשנים 1997, 1998, 2000, 2002, 2006, 2008, 2010, 2012, 2014, ו-2020. לפיכך, הוא מחזיק בשיא כמות ההופעות במופעי הפסטיגל במקום השני אחרי אליאנה תדהר, שבניגוד למוסרי עשתה את האחד עשר פסטיגלים ברצף.החל משנת 2013, משמש מוסרי כפרזנטור של רשת חנויות הצעצועים "עידן 2000".
חיים אישיים.
מוסרי נשוי לנעם בן-גוריון, נכדתו של אריה בן-גוריון (אחיינו של דוד בן-גוריון). לזוג שני בנים ובת והם מתגוררים בתל אביב.
Master Of Magic
אלברט כהן
אלברט כהן (ברטו, נולד ב-9 ביוני 1932 בבולגריה) הוא שחקן תיאטרון וקולנוע, במאי, מדבב וזמר ישראלי.
ביוגרפיה.
כהן נולד בסופיה שבבולגריה ולמד באקדמיה למוזיקה ודרמה על שם סטניסלבסקי שם.
בצעירותו שאף להיות זמר אופרה. שיחק בתיאטרון הלאומי של סופיה, בין השאר בהצגות "עלובי החיים" ו"חלום ליל קיץ".
ב-1949 עלה ארצה, התגייס לצה"ל וייסד את "להקת פיקוד הדרום" יחד עם יעקב בודו ואברהם צביון. בלהקה שימש כשחקן, זמר ואקורדיוניסט. אחרי שלוש שנים השתחרר כהן מהצבא והצטרף לתיאטרון "המטאטא".
קריירה מקצועית.
בתיאטרון.
בראשית שנות השישים הופיע כהן יחד עם יעקב בנאי ושתי שחקניות תיאטרון נוספות (זהר אוריין וליה דוליצקיה) במסגרת להקת זרקור. הלהקה העלתה מופעי בידור שכללו גם קטעי זימרה, המפורסם שבהם "סבא ליאון". בשנים 1959–1963 הקים בכלא תל מונד חוג דרמטי שהעלה הצגות שונות בהשתתפות האסירים.
כהן משחק בתיאטרון הקאמרי מאז שנת 1966 ועד היום. בנוסף שיחק כהן בתיאטראות רבים נוספים (בהם תיאטרון הנפש). כהן השתתף, בין היתר, בהצגות "חלום ליל קיץ" (בתפקיד תיסבי) "קומדיה של טעויות" (בתפקיד דרומיו), "רביזור" (בתפקיד דובצ'ינסקי), "יוסף וכתונת הפסים המשגעת" (בתפקיד פרעה), "יעקובי ולידנטל" (בתפקיד יעקובי), "סוחרי גומי" (בתפקיד ספורל), "סוויני טוד" (בתפקיד סוויני טוד), "החלילן מהמלין" (בתפקיד החלילן), "עלובי החיים" (בתפקיד מר תנרדייה), "נתניה" (בתפקיד חיימוב), "איחש פישר" (בתפקיד ברונכוס). כמו כן, כהן השתתף בפסטיבל תיאטרון קצר בצוותא בהצגות "בתיאטרון" ו"לה-בריאות".
בשנת 2013 עיבד וביים את ההצגה "האנשים הקטנים של צ'כוב" המבוססת על ארבע יצירות מאת צ'כוב, בה גם משחק, לצד תומר אופנר ועירית גדרון והמוצגת בתיאטרון הקאמרי.
בשנת 2014 הופיע, עם רבקה מיכאלי ואלכס אנסקי, בהצגה "מוטב מאוחר", מאת התסריטאי האמריקאי לארי גלברט, ובבימויו של יצחק שאולי בתיאטרון "הספרייה".
בטלוויזיה ובקולנוע.
ב-1964 גילם חבר מפלגה בסרט "סאלח שבתי" שכתב וביים אפרים קישון. ב-1966 גילם חסיד בסרט "שני קוני למל" שכתב וביים ישראל בקר. ב-1968 שיחק בסרט "הבן האובד" שביים יוסף שלחין. ב-1969 גילם את ד"ר גילור בסרט "תעלת בלאומילך" שכתב וביים אפרים קישון. בשנות ה-70 שיחק בסדרה "מתי מתוק בלש מתמטי" שכתב אמנון ז'קוב. ב-1977 שיחק בסרט "הגונב מגנב פטור" שכתב וביים זאב רווח, גילם מתנדב במשמר האזרחי בסרט "הצילו את המציל" שכתב וביים אורי זוהר. ב-1977 גילם את חיימיקו בסרט "הרשלה" שכתב (לצד דוד גורפינקל) וביים יואל זילברג. ב-1978 התארח בשיר המדידה בסדרת הטלוויזיה "רגע עם דודלי".
ב-1980 גילם קאדי בסדרה "מסך לספרות" ששודרה בטלוויזיה החינוכית. ב-1981 גילם את עו"ד נחמיאס בסרט "מסג'יסט הצמרת" שכתבה מרגלית צבי וביים אלפרד שטיינהרדט. ב-1983 שיחק בסרט "אני והמאהב של אשתי" שכתב וביים עוזי פרס. ב-1987 גילם את דוד שמחה בסדרת הטלוויזיה "פרפר נחמד". בין השנים 1989–1991 שיחק בתוכנית "קשר משפחתי" שביימה דנה אביאל. ב-1990 השתתף בתוכנית הטלוויזיה "קריאת כיוון" בהנחיית רוני פינקוביץ', שכתב חיים אידיסיס וביימו יצחק חלוצי ושלמה אלברט. ב-1993 גילם סבא בסרט "גולם במעגל" שכתב (לצד טלי זילברשטיין) וביים ענר פרמינגר (על פי ספר מאת לילי פרי). ב-1995 השתתף בקלטת לילדים "סבתא בישלה דייסה" שכתבה וביימה רחל שיין ארגמן. ב-1999 שיחק בתוכנית הטלוויזיה "כן לציפור" שכתבו וגה אלגום ודונה בן יהודה וביים מרקו כרמל. באותן שנים גילם את אבא של דוביק (נתן דטנר) בסדרה "משפחה וחצי" שכתבה גלילה רון פדר עמית וביים עופר ויצמן.
ב-2005 שיחק בסרט "ולקחת לך אישה" שכתבו וביימו שלומי ורונית אלקבץ. בין השנים 2008-2009 גילם את חיים הראל המבוגר בסדרת הטלוויזיה "דני הוליווד" שביימה שירלי שטרן. ב-2011 גילם את אלישע בסדרת הטלוויזיה "החברים של נאור" שכתב וביים נאור ציון. ב-2011 גילם את אבא של דודי בסדרה "גבוה וגרינבאום" שכתב רן אפלברג וביים דניאל אדר. ב-2011 שיחק בסדרה "השנים הכי יפות" שכתבו ירון ניסקי ודורון צור וביים עופר ויצמן. ב-2012 גילם את מפקד המשמר האזרחי בסדרה "נשואים פלוס" וגילם את טוביה זנזורי בסדרה "זנזורי" שכתבו יובל פרידמן ורוני ידור וביים בן בכר. ב-2014 גילם את השר אספרוחוב מבולגריה בסדרה "פולישוק" שכתב וביים שמואל הספרי. ב-2015 גילם את קלמן בסדרה "חברות" שביימו רני סער ושי בן עטר. ב-2016 הופיע בסדרה "בנות הזהב". ב-2019 שיחק בסרט "אהבה בשלייקס" והופיעה בתפקיד אורח בסדרת הטלוויזיה "שב"ס". ב-2020 גילם את פישקה בסדרה "אבא מטפלת". ב-2021 גילם את הזקן בסדרה "מה שבע?".
דיבוב.